ຂໍສົ່ງ​ຄວາມ​ສຸກ​ມາ​ກັບ​ເພງ ​Feliz Navidad ໃນ​ຊ່ວງ​ເທດ​ສະ​ການຄ​ຣິ​ສ​ມັ​ສນີ້ ​ທີ່ຂັບ​ຮ້ອງ​ໂດຍ Michael Buble ກັບ Thalia 
ວີ​ໂອເອ ຂໍ​ມອບ​ເພງ​ມ່ວນ​ໆ​ເພື່ອ​ສົ່ງ​ອວຍ​ພອນ​ໃຫ້​ທຸກ​ທ່ານ ຈົ່ງ​ປະ​ສົບ​ແຕ່​ຄວາມ​ສຸກຄວາມ​ຈະ​ເລີນ ງອກ​ງາມ​ໄພ​ບູນ ຕະ​ຫຼອດ​ໄປ ໃຫ້ເບີກບານ​ໃຈ ມອງ​ໄປ​ໃສ ກໍ​ມີ​ແຕ່​ຮອຍ​ຍິ້ມ ສຽງ​ຫົວມ່ວ​ນຊື່ນໃນຊ່ວງເທດສະການຄຣິສມັສນີ້.
ລາຍການສຽງເພງຈາກແດນໄກຂອງ VOA ໃນຄໍ່າຄືນກ່ອນວັນຄີຣສມັສນີ້ ວັນນະ ສອນມີເພງທີ່ເຕັມປ່ຽມໄປດ້ວຍຄວາມໝາຍດີ ເພື່ອອວຍພອນໃຫ້ແກ່ແຟນລາຍການ ຂອງເຮົາໃນໂອກາດອັນດີງາມນີ້ ຂໍເຊີນທຸກໆທ່ານເຂົ້າສູ່ບັນຍາກາດຂອງຄວາມ ສະໜຸກສະໜານໄດ້ນະບັດນີ້ ສະບາຍດີແຟນລາຍການສຽງເພງຈາກແດນໄກ ເພງທີ່ທ່ານຫາກໍໄດ້ຟັງຈົບລົງໄປນັ້ນ ວັນນະສອນໄດ້ຕັ້ງໃຈເອົາໄວ້ ວ່າຈະມາເປີດໃຫ້ທ່ານຟັງ ເພື່ອສະຫຼອງເທດສະການບຸນຄຣິສມັສພ້ອມກັນ ເປັນເພງຄູ່ ທີ່ໄດ້ນັກຮ້ອງລະດັບໂລກ ມາຮ້ອງຄູ່ກັນ ທັງ  ໃນບົດເພງ  ຊຶ່ງເພງນີ້ ກໍມັກຈະໄດ້ຍິນຢູ່ ເລື້ອຍໆມາ ໃນຊ່ວງເທດສະການສະຫຼອງບຸນຄຣິສມັສ ແລະປີໃໝ່ ວັນນະສອນ ຫວັງຢ່າງ ຍິ່ງວ່າ ທຸກໆຄົນຈະສະບາຍດີແລະຕຽມພ້ອມແລ້ວທີ່ຈະສະຫຼອງບຸນບຸນ ຄຣິສມັສ ເຖິງແມ່ນວ່າມີຫຼາຍໆທ່ານ ບໍ່ຖືສາສະໜາຄຣິດ ກໍຕາມ ແຕ່ວ່າ ການສະຫຼອງ ບຸນຄຣິສມັສ ກໍໄດ້ກາຍມາເປັນປະເພນີ ທີ່ພາກັນສະຫຼອງໃນທົ່ວທຸກມູມໂລກໄປແລ້ວ ຈະຖືວ່າເປັນການສະຫຼອງກໍວ່າໄດ້ ສຳລັບບາງຄົນ ເພາະມີການຈັດຂອງຝາກຂອງ ຕ້ອນ ເປັນກິດຈະລັກສະນະ ອອກມາຂາຍກັນ ຕັ້ງແຕ່ຕົ້ນເດືອນທັນວາພີ້ ແຕ່ເຖິງ ຢ່າງນັ້ນກໍເທາະ ວັນນະສອນ ຄິດວ່າວັນ ຄຣິສມັສເປັນເທດສະການທີ່ສົ່ງຄວາມສຸກ ແລະມອບຄວາມຮັກ ໃຫ້ກັນແລະກັນ ໂດຍສະເພາະພວກເດັກນ້ອຍ ກໍຈະພາກັນ ຄຶກຄັກຕື່ນເຕັ້ນເປັນພິເສດ ດີໃຈເພາະຈະໄດ້ເປີດຂອງຝາກທີ່ Santa Claus ຫຼື ປາໆ ໂນແອລ ທີ່ໄດ້ຕຽມຂອງຂວັນໄຕ່ລົງມາຈາກທໍ່ໄຟຂອງເຕົາຝີງ ຈັດໃສ່ຖົງຕີນ ທີ່ພໍ່ແມ່ ຈັດໄວ້ພ້ອມທັງມີຊື່ຂອງພວກລູກໆ ແຕ່ລະຄົນ ແລ້ວພາກັນຕື່ນມາແຕ່ເຊົ້າ ເພື່ອເປີດຂອງຂວັນກັນ ໃນວັນຄຣິມັສຄື ວັນທີ 25 ຂອງເດືອນທັນວາ ສ່ວນເພງຕໍ່ໄປນີ້ ກໍເຊັ່ນກັນ ເປັນເພງຂອງວົງດົນຕີທີ່ເກືອບວ່າ ທຸກຄົນເຄີຍໄດ້ຍິນ ແຕ່ເພງນີ້ ເປັນອີກ ບົດບາດນຶ່ງຂອງວົງ  ໃນບົດເພງ ທີ່ແປເປັນພາສາລາວ ກໍແມ່ນວ່າ ກະລຸນາກັບມາບ້ານໃນຊ່ວງເທດການບຸນຄຣິສມັສນີ້ ເພງ  ຂອງ   ນີ້ ຈະເປັນເພງທີ່ວັນນະສອນຈັດ ໄວ້ເພື່ອປິດທ້າຍລາຍການແລະຂໍອວຍພອນໃຫ້ທຸກທ່ານ ຈົ່ງປະສົບແຕ່ຄວາມສຸກ ຄວາມຈະເລີນ ງອກງາມໄພບູນ ຕະຫຼອດໄປ ໃຫ້ເບີກບານໃຈ ມອງໄປໃສ ກໍມີແຕ່ຮອຍ ຍິ້ມ ສຽງຫົວມ່ວນຊື່ນ ສົດຊື່ນແລະສົມຫວັງໃນເທດສະການຄຣິສມັສດ້ວຍເທີ້ນ